# Futbol a Xipre

El futbol és l'esport més popular a Xipre. És organitzat per l'Associació de Futbol de Xipre, creada el 1934. Hi ha 52.403 (19.203 afiliats) jugadors i 108 clubs de futbol a Xipre.

## Història

El futbol va ser introduït a l'illa a començament de segle XX de la mà de la colònia britànica. Les primeres entitats que practicaren el futbol foren The English School de Nicòsia el 1902 i la American Academy de Làrnaca el 1908. El primer club greco-xipriota fou l'Anorthosis Famagusta FC fundat el 1911. El POP (Podosferikos Omilos ta Pankypria) va ser fundat el 1914 i dissolt el 1924.
La primera lliga no fou organitzada fins al 1932. La Federació esdevingué membre de la FIFA el 1948.
Entre el 1948 i el 1953 van existir dues associacions i dues competicions al país. A més de l'Associació Xipriota de Futbol existí l'Associació Amateur Xipriota de Futbol. El 1953, la segona ingressà en la primera i el club AC Omonia fou inclòs en la Primera Divisió. El 1955 es produí una nova escissió. El club Çetinkaya Türk S.K., que havia estat l'únic club turc-xipriota que havia jugat a primera abandonà la competició, juntament amb altres clubs d'origen turc i creà la Federació Turco Xipriota de Futbol, amb les seves pròpies competicions. Aquest fet, a més, provocà que diversos clubs, com Anorthosis o Nea Salamina, s'haguessin de traslladar des de Famagusta a Làrnaca.
A partir de 1960, Xipre esdevingué independent i la seva federació ingressa a la UEFA el 1962, passant a disputar competicions europees. Entre 1967 i 1974 els campions de Xipre ascendien a la primera divisió grega i en cas de descens eren reemplaçats pels campions xipriotes de la temporada següent.
Des de ben aviat el futbol xipriota ha estat directament lligat a les diferents faccions polítiques del país. Els dos principals clubs del país, AC Omonia i APOEL FC representen l'esquerra i la dreta, respectivament.
L'APOEL FC va fer història quan la temporada 2011-12 superà la fase de grups de la Lliga de Campions, essent eliminat a vuitens de final.

## Competicions

* Lliga:
** Primera Divisió
** Segona Divisió
** Tercera Divisió
** Divisió Elite STOK
* Copa:
** Copa xipriota de futbol
** Supercopa xipriota de futbol
** Copa xipriota de categories inferiors
* Xipre del Nord:
** Lliga turco-xipriota de futbol
** Copa turco-xipriota de futbol

## Principals clubs

Clubs amb més títols de lliga i copa (a 2018):
* APOEL FC Nicòsia
* AC Omonia Nicòsia
* Olympiakos Nicòsia
* Anorthosis Famagusta FC
* Nea Salamina Famagusta
* EPA Làrnaca
* AEK Làrnaca
* Pezoporikos Làrnaca
* Alki Làrnaca FC
* AEL Limassol
* Apollon Limassol
* Aris Limassol
* Çetinkaya Türk Spor Kulübü
* APOP Kinyras Peyias
* Enosis Neon Paralimni
* Digenis Akritas Morphou
* Ethnikos Achnas
* Enosis Neon Trast

## Jugadors destacats

Fonts:
Des de 1950
* Sava Georgiu
Des de 1960
* Andreas Stilianú
Des de 1970
* Sotiris Kaiafas
* Tassos Konstandinu
* Pambos Papadópulos
* Pavlos Vasiliou
Des de 1980
* Akis Agiomamitis
* Giannakis Giangoudakis
* Demetris Kizas
* Giorgos Pantziaras
* Stavros Papadopoulos
Des de 1990
* Màrios Kharalambus
* Nikos Panagiotu
* Nikos Pantziaras
* Pambos Pitas
* Giorgos Savvidis
Des de 2000
* Stathis Aloneftis
* Konstandinos Kharalambidis
* Ilias Kharalambus
* Michalis Konstantinou
* Ioannis Okkas
* Georgios Theodotou
Des de 2010
* Nektarios Alexandrou
* Antonis Georgallides
* Konstandinos Laïfis
* Constantinos Makrides

## Principals estadis

| # | Estadi | Capacitat | Ciutat |
| 1 | Estadi GSP | 22.859 | Nicòsia |
| 2 | Estadi Makario | 16.000 | Nicòsia |
| 3 | Estadi Tsirion | 13.331 | Limassol |
| 4 | Estadi GSZ | 13.032 | Làrnaca |
| 5 | Estadi Antonis Papadopoulos | 10.230 | Làrnaca |

## Vegeu també

* Associació de Futbol de Xipre
* Selecció de futbol de Xipre

## Referències

* ↑ Doyle, Paul. «How Cyprus's financial crisis may bolster moves towards football unity | Paul Doyle | Football». theguardian.com, 21-03-2013. [Consulta: 10 març 2014].
* 1 2 3 4 «Cyprus Football Association». [Consulta: 11 maig 2012].
* ↑ «Cyprus: country information». FIFA, 02-12-2008. Arxivat de l'original el 2008-12-12. [Consulta: 2 desembre 2008].
* 1 2 3 «The first Turkish Cypriot football clubs, intercommnal football matches, multi- ethnic football teams and Chetinkaya (1902-1955)». Ahmet Djavit An. [Consulta: 9 febrer 2018].
* 1 2 3 «Chipre, territorio bipolar». Panenka (revista), 25-11-2014. [Consulta: 9 febrer 2018].
* ↑ «Cyprus - List of Champions». rsssf.com. [Consulta: 9 febrer 2018].
* ↑ «Cyprus - List of Cup Finals». RSSSF. [Consulta: 20 juny 2011].
* ↑ «Cyprus All Stars». pesmitidelcalcio.com. [Consulta: 9 febrer 2018].
* ↑ «Football Classic Teams». pespespes.wordpress.com. Arxivat de l'original el 2019-03-08. [Consulta: 9 febrer 2018].